„Sunt prea deștept pentru voi”. Cum a reușit un mare baron al drogurilor să se ascundă de poliție ca jucător de fotbal profesionist
La doar 33 de ani, Sebastian Marset a ajuns unul dintre cei mai mari baroni ai drogurilor din America de Sud, controlând un imperiu narco ce a inundat Europa de Vest cu cocaină și reușind să scape din mâinile a mii de agenți internaționali care continuă să îl caute și astăzi. Uruguaianul care își spune „Regele Sudului” a ales o metodă inovativă de a evita arestul: în loc să fugă, el s-a decis să își ascundă identitatea jucând ca mijlocaș în mai multe echipe profesioniste de fotbal, cu toate că nu merita nici să stea pe banca de rezerve, potrivit unei investigații The Washington Post.